કોઈકને રસ્તા પર કાર જોઈ ને ખુશી મળતી હોય તો કોઈક ને જુના કાર અકસ્માતના કારણે દુઃખ અનુભવાતું હોય. આવી જ રીતે કોઈ વ્યક્તિ વિશે પણ આપણું મગજ એક મત નક્કી કરે છે જેના આધાર પર આપણને જેતે વ્યક્તિ ગમે છે અથવા તો નથી ગમતી. આપણા ખાસ મિત્ર સામે આપનું મગજ એક મિત્ર તરીકે વર્તે છે,પિતા સામે પુત્ર ને પુત્રી સામે પિતા આમ દરેક વ્યક્તિ માટે એક નવું આભાસી મગજ (virtual mind) જન્મે છે. જેના સંબધ પ્રમાણે વર્તન કરે છે. જયારે કોઈ નજીકની વ્યકિતને પોતાની માનીને મોહ બાંધી બેસીયે છીએ અને તે અચાનક અજાણ્યું વર્તન કરે તો ખુબજ દુઃખ થાય છે, પણ જયારે કોઈ વ્યક્તિ માટે મોહ નથી હોતો ત્યારે સહેજ પણ દુઃખ નથી થતું, રસ્તા પર મરી પડેલા પ્રાણી માટે કેટલા દિવસ દુઃખ થયું !